	
	
	



CAIET DE SARCINI
pentru aplicarea
PROCEDURII PROPRII
organizată în baza prevederilor art. 111 alin. (1) din Legea nr. 98 / 2016

pentru atribuirea acordului-cadru de prestare

SERVICII MEDICALE DE LABORATOR

I. DATE GENERALE

Caietul de sarcini face parte integrantă din documentația de atribuire și constituie ansamblul cerințelor pe baza cărora se elaborează de către fiecare ofertant propunerea tehnică.

În cadrul acestei proceduri, Unitatea Militară 0929 Bucureşti îndeplinește rolul de Achizitor, iar Unitatea Militară 0521 Bucureşti are calitatea de Beneficiar-plătitor.

Pentru scopul prezentei secțiuni a Documentației de Atribuire, orice activitate descrisă într-un anumit capitol din Caietul de Sarcini și nespecificată explicit în alt capitol, trebuie interpretată ca fiind menționată în toate capitolele unde se consideră de către Ofertant că aceasta trebuia menționată pentru asigurarea îndeplinirii obiectului acordului-cadru.

Procedura de achiziție se va finaliza cu semnarea unui acord-cadru de prestare servicii medicale de laborator. Acordul-cadru va avea o durată de 36 de luni și se va încheia cu ofertantul clasat pe primul lor, în urma aplicării criteriului de atribuire. 
Estimările cantităților minime și maxime care ar putea fi solicitate pe durata întregului acord-cadru, se găsesc în Anexa nr. 1 a Caietului de sarcini.

Estimările cantităților minime și maxime care ar putea face obiectul unui singur contract subsecvent dintre cele care urmează a fi atribuite pe durata acordului cadru se găsesc în Anexa 1 la Caietul de sarcini.

Valoarea estimată a celui mai mare contract subsecvent care urmează să fie atribuit pe durata acordului cadru este menționată în Anexa nr. 1 a Caietului de sarcini.     

Contractele subsecvente aferente acordului-cadru vor fi întocmite cu o frecvență trimestrială în funcție de fondurile alocate și de necesitățile Beneficiarului-plătitor.

Orice referire din cuprinsul documentaţiei de atribuire (inclusiv a caietului de sarcini), prin care se indică un anumit aviz, certificat, diplomă, declaraţie sau alt document solicitat se va citi şi interpreta ca fiind însoţită de menţiunea "sau echivalent".

II. Contextul realizării acestei achiziţii de SERVICII
Asigurarea funcţionării beneficiarului-plătitor, în vederea îndeplinirii misiunii/obiectivelor pentru care aceasta a fost înfiinţată.
III. INFORMAȚII DESPRE BENEFICIILE ANTICIPATE DE CĂTRE AUTORITATEA CONTRACTANTĂ 

Se dorește încheierea unui acord-cadru de prestare a unor servicii pentru efectuarea analizelor medicale de laborator prevazute în Anexa 1 la prezentul Caiet de sarcini, pentru diagnosticarea pacientilor internati în secțiile spitalului si pe care laboratorul spitalului nu are capabilitatea sa le ofere.
IV. DESCRIEREA SERVICIILOR
În cadrul acestei proceduri se doreşte achiziţionarea serviciilor medicale de laborator, conform cerintelor prevazute la punctul VI și în cantităţile prevăzute în Anexa 1 la prezentul Caiet de sarcini.
Cod CPV:    85148000-8 – Servicii de analize medicale
   Operatorii economici vor oferta toate analizele incluse in Anexa 1 la prezentul Caiet de sarcini, iar propunerea financiară va include cantitățile maxime estimate.
   Nu se acceptă oferte parţiale. 

Nu se acceptă oferte alternative.
Cantitățile reprezintă doar o estimare din partea autoritatii contractante a ceea ce se preconizează a fi achizitionat, fară a implica vreo obligatie privind achiziția efectiva a acestora. Cantitatile exacte vor fi cele mentionate în contractele subsecvente aferente Acordului cadru ce se va incheia în urma prezentei proceduri.
V. PREZENTAREA PROPUNERILOR TEHNICE

Propunerea tehnică va fi întocmită în conformitate cu Formularul de propunere tehnică, din Secţiunea formulare utilizate în cadrul procedurii şi va fi însoţită în mod obligatoriu de:

1. Documente din care să rezulte că operatorul economic deține, pe raza municipiului București, cel puțin un laborator de analize medicale acreditat de către organismul național de acreditare – RENAR, conform SR ISO 15189:2023, pentru efectuarea analizelor medicale ce fac obiectul prezentei proceduri. Pentru acele tipuri de analize pentru care operatorul economic nu deține acreditare RENAR, se vor depune documente privind controlului intern de calitate;     
2. Declarației de Conformitate UE (marcajul european de conformitate CE) pentru reactivii utilizați pentru efectuarea analizelor ce fac obiectul prezentei proceduri.

VI. CERINTE PRIVIND PRESTAREA SERVICIILOR
 Cerințele din prezenta secțiune constituie cerinţe minime obligatorii, nerespectarea acestora ducând la respingerea ofertei:
1. Prestatorul se obligă să asigure calitatea rezultatelor examinarilor conform capitolului 5.6 din SR EN ISO 15189:2023, iar în cazul în care testul nu este acreditat conform ISO 15189:2023, la trimiterea rezultatului, se va atașa rezultatul controlului intern de calitate privind testul respectiv;
2. Prestatorul trebuie sa fie capabil sa efectueze toate analizele medicale de laborator prevazute în Anexa 1 la prezentul Caiet de sarcini;

3. În vederea efectuării analizelor medicale, prestatorul va utiliza doar reactivi care dețin marcaj CE-IVD;

4. Prestatorul trebuie să asigure preluarea probelor biologice primare, etichetate cu coduri de bare proprii laboratorului beneficiarulului-platitor; transportul probelor biologice, cu specificarea eventualelor conditii de păstrare a probelor până la preluarea de către curier;
5. Prestatorul trebuie sa puna la dispozitia beneficiarului-platitor, după semnarea acordului-cadru, protocoalele de recoltare si transport probe biologice si informatii despre performantele analitice ale metodelor folosite si valorile de referinta, despre care sa informeze beneficiarul-platitor de îndata ce le actualizeaza;

6. Prestatorul trebuie să pună la dispozitia beneficiarului-platitor, după semnarea fiecărui contract subsecvent, materialele de recoltare și accesorii necesare transportului, să specifice intervalul maxim de timp pentru păstrarea probei, până la preluarea de către curier;

7. Prestatorul trebuie să elibereze rezultate în format electronic într-un cont dedicat și buletin de analiză, în maxim 15 zile lucrătoare de la data predării probelor biologice;

8. Prestatorul trebuie sa asigure confidentialitatea datelor conform legislatiei in vigoare. 

VII. RECEPŢIA SERVICIILOR
Recepția serviciilor se va efectua pe baza de proces verbal semnat de reprezentanții prestatorului și ai beneficiatului-plătitor. 
Recepţia serviciilor se va realiza în mai multe etape, în funcţie de progresul contractului subsecvent, respectiv:

-
Recepţia cantitativă se va realiza după livrarea rezultatelor în cantitatea solicitată la locația indicată de beneficiarul-platitor;
-
Recepţia calitativă se va realiza după verificarea rezultatelor.

    Procesul verbal de recepție calitativă va include unul din următoarele rezultate:

a) acceptat;

b) respins.

Rezultatele neconcludente vor fi respinse la receptie.

Procedura de recepţie se va realiza în 1 zi lucrătoare de la data furnizării rezultatelor.
Responsabilitatile cu privire la interpretarea si eliberarea rezultatelor sunt înțelese de ambele părti. 

VIII.  MODALITĂȚI ȘI CONDIȚII DE PLATĂ
Prestatorul va emite in fiecare luna facturi electronice pentru serviciile prestate în luna respectivă. Fiecare factură va avea menţionat numărul contractului, datele de emitere şi de scadenţă ale facturii respective, cât și denumirea analizelor efectuate, cantitatea, prețul unitar și valoarea totală. 

Facturile vor fi emise și completate în conformitate cu legislația româna în vigoare, conținând în mod obligatoriu codul CPV principal al achiziției, respectiv 85148000-8. În cazul în care factura are elemente greșite și/sau greșeli de calcul identificate de beneficiarul-plătitor și sunt necesare revizuiri, clarificări suplimentare, termenul de 60 zile pentru plata facturii se suspendă. Repunerea în termen de face de la momentul îndeplinirii condițiilor de formă și de fond ale facturii. Facturile se vor transmite prin sistemul naţional privind factura electronică RO e-Factura.

Beneficiarul-plătitor se obligă să plătească preţul aferent facturii pentru serviciile prestate către Prestator, prin mijloace de plată admise de lege, în termen de 60 zile de la data primirii facturii de către beneficiarul-plătitor, cu respectarea celorlalte obligaţii de plată stabilite de Legea nr. 72/2013, pe baza următoarelor documente:

- factura electronică RO e-Factura;

- documente de recepţie cantitativă şi calitativă.

